C 288/43

A (EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borágazati elnevezéshez tartozó termékleírás standard módosításának jóváhagyásáról szóló értesítés közzététele

(2022/C 288/07)

Ezen értesítés közzétételére a (EU) 2019/33 felhatalmazáson alapuló bizottsági rendelet (1) 17. cikke (5) bekezdésének megfelelően kerül sor.

ÉRTESÍTÉS STANDARD MÓDOSÍTÁS JÓVÁHAGYÁSÁRÓL

„Rosso Cònero”

PDO-IT-A0428-AM03

Az értesítés időpontja: 2022.5.06.

A JÓVÁHAGYOTT MÓDOSÍTÁS LEÍRÁSA ÉS INDOKOLÁSA

1. Csomagolás – tárolóedények és űrtartalom

Leírás: a Rosso Cònero bor csomagolásához az üveg mellett megengedett a többrétegű polietilénből vagy poliészterből készült bortömlők használata is, amelyeket kartonból vagy más merev anyagból készült, legalább a nemzeti és uniós jogszabályokban előírt minimális űrtartalmú rekeszekben kell elhelyezni.

Indokolás: a módosítással lehetővé válik a Rosso Cónero bor üvegtől eltérő tárolóedényekbe történő csomagolása, ami a termelők által gondos műszaki és kereskedelmi értékelések után megfogalmazott kérés volt.

A módosítás a termékleírás 8. cikkét és az egységes dokumentum 9. szakaszát érinti.

2. Az ellenőrző szervre való hivatkozások – címváltozás

Leírás: a Valoritalia società per la certificazione delle qualità e delle produzioni vitivinicole italiane S.r.l. (a minőségi tanúsítással és az olasz bortermeléssel foglalkozó vállalat) címe Via Piave N. 24 helyett Via Venti Settembre n. 98/G – 00187 Roma lett.

Indokolás: áthelyezésre került a Rosso Cónero eredetmegjelölésért felelős ellenőrző szerv létesítő okirat szerinti székhelye.

E módosítás a termékleírás 10. cikkére vonatkozik, de nem érinti az egységes dokumentumot.

EGYSÉGES DOKUMENTUM

1. A termék elnevezése

Rosso Cònero

2. A földrajzi árujelző típusa

OEM – oltalom alatt álló eredetmegjelölés

3. A szőlőből készült termékek kategóriái

1. Bor

4. A bor(ok) leírása

Rosso Cònero

RÖVID SZÖVEGES LEÍRÁS

A Rosso Cònero OEM borok rubinvörös színűek, kellemes és boros illatúak, ízük ízletes, harmonikus, száraz és testes.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,50 gramm/liter, borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

5. Borkészítési eljárások

5.1. Különleges borászati eljárások

—

5.2. Maximális hozamok

1. Rosso Cònero

13 000 kilogramm szőlő hektáronként

6. Körülhatárolt földrajzi terület

A Rosso Cònero bor előállítási területe Ancona, Offagna, Camerano, Sirolo, Nuomo települések teljes területét, valamint Castelfidardo és Osimo települések egy részét foglalja magában, amely települések mindegyike Ancona megyében található.

7. Fontosabb borszőlőfajták

Montepulciano (V)

8. A kapcsolat(ok) leírása

Rosso Cònero

A Rosso Cònero bor termőterületén az emberi tényezők a Kr. e. 10. század óta alapvető szerepet játszanak a termesztendő szőlőfajták kiválasztásában, a szőlőtermesztési technikák fejlesztésében és a borászati eljárásokban.

E tényezők olyan kölcsönhatást alkotnak a terület nagyon sajátos és egyedülálló természeti tényezőivel, főként a Montepulciano fajta ideális termőterületét képező Monte Còneróval, amely a Rosso Cónero oltalom alatt álló eredetmegjelöléssel ellátott borokat egyedülállóvá és máshol nem reprodukálhatóvá teszi.

9. További alapvető feltételek (csomagolás, címkézés, egyéb követelmények)

A szőlőtermesztés évének feltüntetése

Jogi keret:

Az uniós jogszabályokban

A további feltétel típusa:

A címkézésre vonatkozó kiegészítő rendelkezések

A feltétel leírása:

A „Rosso Cònero” OEM borok címkéjén fel kell tüntetni a szőlőtermesztés évét.

Csomagolási és lezárási rendszerek

Jogi keret:

Az uniós jogszabályokban

A további feltétel típusa:

A címkézésre vonatkozó kiegészítő rendelkezések

A feltétel leírása:

A Rosso Cònero OEM bor esetében az uniós és nemzeti jogszabályok által megengedett valamennyi lezárási rendszer használható.

Ezenkívül a csomagoláshoz az üveg mellett megengedett a többrétegű polietilénből vagy poliészterből készült bortömlők használata is, amelyeket kartonból vagy más merev anyagból készült, legalább a nemzeti és uniós jogszabályokban előírt minimális űrtartalmú rekeszekben kell elhelyezni.

A TERMÉKLEÍRÁSHOZ VEZETŐ LINK

https://www.politicheagricole.it/flex/cm/pages/ServeBLOB.php/L/IT/IDPagina/18114

(1) HL L 9., 2019.1.11., 2. o.